Neuvoston asetus (EY) N:o 1677/1999, annettu 19 päivänä heinäkuuta 1999, viinikaupan yhteisestä järjestämisestä annetun asetuksen (ETY) N:o 822/87 muuttamisesta



Virallinen lehti nro L 199 , 30/07/1999 s. 0008 - 0009



NEUVOSTON ASETUS (EY) N:o 1677/1999, annettu 19 päivänä heinäkuuta 1999, viinikaupan yhteisestä järjestämisestä annetun asetuksen (ETY) N:o 822/87 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo seuraavaa: 1) viinikaupan yhteisestä järjestämisestä 17 päivänä toukokuuta 1999 annetussa neuvoston asetuksessa (EY) N:o 1493/1999(4), säädetty tuotantokykyä koskeva järjestely käsittää uusien istutusoikeuksien myöntämisen tietyn rajan puitteissa. Järjestelmä tulee voimaan 1 päivänä elokuuta 2000. Tietyillä viinialueilla on lisäoikeuksien tarpeen vuoksi perusteltua myöntää näitä oikeuksia ennakkoon, ja näin ollen on suotavaa sallia uusien viiniköynnösviljelmien istuttaminen 1 päivästä tammikuuta 2000. Tätä mahdollisuutta voidaan käyttää ainoastaan asetuksen (EY) N:o 1493/1999 asiaa koskevia säännöksiä noudattaen, 2) Espanjan pöytäviinien erityiset tuotanto-olosuhteet huomioon ottaen on tarkoituksenmukaista säätää tilapäisistä poikkeuksista, jotka koskevat viinien sekoittamista kyseisessä jäsenvaltiossa, 3) on aiheellista vahvistaa tilapäisellä poikkeuksella pöytäviinien kokonaishappopitoisuus alhaisemmalle tasolle tietyillä viininviljelyvyöhykkeillä, 4) siihen asti, kunnes viinialan uudistusta sovelletaan, ja jotta vältetään oikeudellisesti sääntelemättömän tilanteen syntyminen, olisi jatkettava tiettyjen neuvoston asetuksen (ETY) N:o 822/87(5) 39 artiklassa tarkoitettujen säännösten soveltamista yhdellä viinivuodella, 5) asetuksen (ETY) N:o 822/87 46 artiklan 4 kohdassa säädetään, että rypäletäysmehun kulutuksen lisäämiseksi tarkoitettuja myynninedistämiskampanjoita saa järjestää ainoastaan viinivuoteen 1998/1999 asti. Näiden kampanjoiden tehokkuuden arvioimiseksi olisi niiden järjestämistä jatkettava yhden viinivuoden ajan, 6) asetuksen (ETY) N:o 822/87 65 artiklan 5 kohdassa säädetään, että komissio esittää viinivuoden 1998/1999 aikana neuvostolle kertomuksen viinien rikkidioksidin enimmäispitoisuuksista sekä mahdollisista asiaa koskevista ehdotuksista. Ottaen huomioon rikkidioksidipitoisuuden muodostaman ongelman merkityksen viinialalla on välttämätöntä laatia ehdotuksia, joissa otetaan huomioon erityisesti Kansainvälisen viiniviraston (Office International de la Vigne et du Vin, OIV) työ, minkä vuoksi on aiheellista jatkaa määräaikaa yhdellä viinivuodella, ON ANTANUT TÄMÄN ASETUKSEN: 1 artikla Muutetaan asetus (ETY) N:o 822/87 seuraavasti: 1) Lisätään 6 artiklaan kohta seuraavasti: "1 a Jäsenvaltiot voivat lisäksi sallia uusien viljelmien istuttamisen 1 päivästä tammikuuta 2000 markkinointivuoden 1999/2000 päättymiseen asti käyttäen 20 prosenttiin asti niille asetuksen (EY) N:o 1493/1999 6 artiklan 1 kohdan mukaisesti myönnettyjä uusia istutusoikeuksia. Näitä oikeuksia voidaan käyttää ainoastaan mainitun asetuksen osastossa II olevan I luvun säännöksiä noudattaen. Näin myönnetyt oikeudet vähennetään niistä kyseisten jäsenvaltioiden osalta käytettävissä olevista oikeuksista, jotka on vahvistettu saman asetuksen 6 artiklan 1 kohdan mukaisesti." 2) Korvataan 16 artiklan 5 kohdan kolmannessa alakohdassa ilmaisu "1 päivän syyskuuta 1998 ja 31 päivän elokuuta 1999 välisenä aikana" ilmaisulla "1 päivän syyskuuta 1999 ja 31 päivän elokuuta 2000 välisenä aikana". 3) Korvataan 39 artiklan: - 10 kohdan ensimmäisessä ja toisessa alakohdassa vuodet "1998/1999" vuosilla "1999/2000", - 11 kohdassa vuodet "1998/1999" vuosilla "1999/2000". 4) Korvataan 46 artiklan 4 kohdassa vuodet "1998/1999" vuosilla "1999/2000". 5) Korvataan 65 artiklan 5 kohdassa päivämäärä "1 päivää huhtikuuta 1999" päivämäärällä "1 päivää huhtikuuta 2000" ja päivämäärä "1 päivää syyskuuta 1999" päivämäärällä "1 päivää syyskuuta 2000". 6) Korvataan liitteessä I olevan 13 kohdan kolmas alakohta seuraavasti: "Viinivuosina 1997/1998, 1998/1999 ja 1999/2000 Kreikassa, Ranskassa, Italiassa ja Portugalissa sekä C-viininviljelyvyöhykkeen espanjalaisilla alueilla, muilla kuin Asturiasin, Baléaresin, Cantabrian, Galician alueilla sekä Guipúzcoan ja Vizcayan provinsseissa, tuotettujen pöytäviinien viinihappona ilmaistun kokonaishappopitoisuuden on oltava vähintään 3,5 grammaa litraa kohti." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä syyskuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä heinäkuuta 1999. Neuvoston puolesta K. HEMILÄ Puheenjohtaja (1) EYVL C 59, 1.3.1999, s. 13. (2) EYVL C 219, 30.7.1999. (3) EYVL C 169, 16.6.1999. (4) EYVL L 179, 14.7.1999, s. 1. (5) EYVL L 84, 27.3.1987, s. 1, asetus sellaisena kuin se on viimeksi muutettuna asetuksella (EY) N:o 1627/98 (EYVL L 210, 28.7.1998, s. 8).